Tribal Wars Statistieken: Wereld 66: Player
217th September 2019
5,255,26113th October 2019
53008th October 2019
13. (46,159,456 score)
7. (23,330,234 score)
20. (7,493,183 score)
NL68 NL67 NL64 NL63 NL59 NL55 NL53 NL48 NL47 NL46 NL45 NL44 NL43 NL42 NL41 NL38 NL37 NL34 NL32 NL2 NLC1 NLP6 NLP8 Meer
2019-10-14 04:05:29 CEST Reversi in C# - CodeProject 10,558,821 members (38,508 online) CodeProject::Workspaces
Last Visit: 31-Dec-99 18:00 Last Update: 22-Apr-14 20:31Refresh1 Kommetjie yindawo eKapa, eMzantsi Afrika.
Retrieved from "https://xh.wikipedia.org/w/index.php?title=Kommetjie&oldid=31145"
This page was last edited on 28 Eye Dwarha 2019, at 22:06. Stormagtige politiek vir VSA in 2019 verwag | Maroela Media
Die Amerikaanse politiek verveel nie sommer nie. Daar kan algemeen aanvaar word dat 2019 ’n baie opwindende jaar in die Amerikaanse politiek gaan wees.
President Donald Trump het tydens sy eerste twee jaar as Amerikaanse president ’n baie gunstige politieke omgewing gehad met die Republikeinse Party wat die senaat en huis van verteenwoordigers, sowel as ’n oorgrote meerderheid goewerneurskappe, beheer het. Dit het egter nou verander. Hoewel Trump ’n groot goue raam om die donker wolk van die middeltermynverkiesing van 6 November probeer skets het, is die waarheid egter dat dié verkiesing ’n groot terugslag vir die Republikeine was.
Uiteindelik het Trump se party veertig setels in die huis van verteenwoordigers verloor. Talle goewerneurskappe en honderde posisies in die verskillende state se wetgewers is ook aan die Demokrate afgestaan. Hoewel die slagting kleiner was as wat Barack Obama in 2010 beleef het, was dit steeds ’n groot terugslag vir die Republikeinse Party.
Tydens verlede week se inhuldiging van nuwe kongreslede in die Amerikaanse hoofstad, Washington DC was dit duidelik dat die Demokrate lus is vir baklei. Talle nuwe kongreslede kom uit die groeiende linkse en radikaal progressiewe faksie van die Demokratiese Party en word sterk deur hul eie linkse, soms selfs sosialistiese ideologie gedryf.
Trump se weiering om wetgewing te steun wat sommige federale staatsdepartemente finansier sou daar nie befondsing vir ’n muur op die grens tussen Amerika en Mexiko ingesluit word nie, gee ’n voorsmaak van wat vanjaar voorlê.
Amerika verkeer tans weens verskeie redes in ’n baie gunstige posisie. Sedert Trump president geword het, is vyf miljoen nuwe werksgeleenthede geskep. Werkloosheid is besonder laag, deelname in die ekonomie is sterk en Amerikaners ervaar ŉ duidelike toename in persoonlike inkomste en welvaart. Daarmee saam is Amerika tans nie gewikkel in enige groot oorlog nie. Trump se besluit om die Amerikaanse weermag uit Sirië te onttrek en Amerika se militêre teenwoordigheid in Afganistan af te skaal, geniet steun onder die Amerikaanse publiek, hoewel sy onkonvensionele manier om internasionale skakeling te behartig, ’n meerderheid van Amerikaners teleurstel.
Daar is dus op papier genoeg rede om te glo dat Amerikaners eintlik heel tevrede moet wees en dat 2019 eintlik ’n rustige jaar behoort te wees. Daar is egter drie belangrike redes waarom dit nie die geval gaan wees nie. Die eerste rede is opgesluit in die onkonvensionele presidentskap van Trump. Wat gaan sy volgende onverwagse stap wees? Niemand weet nie.
Tweedens is die Demokrate daarop uit om Trump en die Republikeins-beheerde senaat vanuit die huis van verteenwoordigers opdraande te gee. Voortslepende wetgewende geskille, ondersoeke teen die president en selfs ’n totale onvermoë om belangrike ooreenkomste oor wetgewende prioriteite te bereik, is heeltemal moontlik.
Derdens het die veldtog vir die 2020-presidentsverkiesing reeds afgeskop. ’n Lang, dramatiese en definitief gemene veldtog lê vir Amerikaners voor in aanloop tot volgende jaar se presidentsverkiesing.
Amerika is steeds die belangrikste ekonomiese, politieke en militêre rolspeler in die wêreld. Daarom moet ons dophou wat daar gebeur en kan ons verwag dat 2019 ’n baie stormagtige jaar in die VSA gaan wees wat tot heelwat onsekerheid in die res van die wêreld aanleiding gaan gee.
Dit is duidelik dat superpresident Soros en sy CNN-party die wereld goed opkook vir WO3. In die VSA glo beide Hillary en Nancy (die ‘pous’) hulle is die land se president met Opra en Michelle op die kantlyn. Die swartsmeer-veldtog teen Trump was die slinkse truuk wat seker nog teen enige president op aarde gevoer is, as sou hy, onvolwasse onvoorspelbaar, onintelligent en onverantwoordelik wees. CNN se roekelose joernaliste bespring hom soos dolhonde, want dit werk. Die MUUR word nou die simboliese Russiese muur na WO2 wat eerder afgebreek moet word.
Daar is geldige redes waarom die Dems so groot oorwinning in die afgelope verkiesing behaal het. En waarom soveel vroue tot die politiek toegetree het. Trump word gesien as skurkagtig as dit kom by vroue. ‘n Ware man sal nooit vroue aan hulle geslagsdele gryp en hulle teen hulle sin soen nie. Wat nog ‘n president? Sy talle beledigings teenoor vroue is welbekend. Die Kavanaugh aanstelling is nog ‘n faktor. Vroue voel sterk oor gesinsbeplanning en oor die reg om oor hulle eie liggame en hulle eie lewens te besluit. Ons leef nie meer in die middeleeue nie! Kyk na… Lees meer »
Nie net die demokrate nie, maar ook die republikeine moet so gou as moontlik van trump ontslae raak. Hy beskik oor die vermoe om alles wat hy aan vat in n gemors te verander. Hoe op dees aarde het die republikeine die ou as hulle presidentskandidaat gekies, hulle moes wragtigwaar uiters desperaat gewees het met so n swak keuse! Maar laat ons tog ook nie van die klomp hier in SA vergeet wie se oordeel hulle net so erg in die steek gelaat het met hulle blindelingse lofsange aan trump.
Ek skaam my om te lees dat daar so waar Demokrate-dissipels hier in afrikaans skryf. Is die propaganda en liberale breinspoeling so effektief? Nog nie een van die aanklagte teen Trump kan geslaagd deurgevoer word. Trump is wel bietjie van ‘n loskop, maar hy verpersoonlik ekonomiese groei en goeie konderwatiewe waardes teenoor die liberale Demokrate se humanistiese sotheid en besetenheid. Wat is so misdaad om ‘n nasionalis te wees wat sy land wil beskerm teen immigrante wat geen wesenlikke bydrae tot die ekonomie maak behalwe vir hande-arbeid? Ons hoef maar net na die twee partye se ondersteuners te kyk om… Lees meer »
Jaco, dit gaan juis hier oor waardes, waardes wat trump nie huldig of respekteer nie. Trump tree onvolwasse op en voel n veer vir mense, laat staan nog waardes. Niemand gaan enigeiets met konserwatiewe waardes te doen wil he nie, want trump laat dit lyk asof dit n boosheid is wat gebruik word om mense, selfs sy eie mense te na te kom. Konserwatiewe mense skaam hulself vir trump en gaan toenemend hulself distansieer van konserwatiewe waardes omrede hulle nie langer met trump wil assosieer nie! Om mense te belieg, te bedrieg en te mislei met onwaarhede en halwe waarhede… Lees meer »